钦定古今图书集成/理学汇编/经籍典/第038卷 > 《八月二日经筵纪事》杨慎
## 钦定古今图书集成/理学汇编/经籍典/第038卷 > 《八月二日经筵纪事》杨慎

“经帷当日表，讲殿直天中。”鹓鹭随多士，貂蝉列上公。
墀声分《哕哕》棂影曈曈。湛露晞兰省，卿云烂桂宫。
蚁浮仙酒绿，鹤翥锡袍红。晋昼延三接，尧旻达四聪。
衣香分玉藻，履迹印璇穹。观《易》三阳泰，陈诗万国同。
宠高梁授简，恩迈汉临雍。奎聚占乾象，研书识帝鸿。
羽陵无蚀蠹，元阁谢雕虫。莹德同金砺，温规借王攻。
扆瞻休气近，钟叩德音隆。卷帙叨从事，簪裾俨在躬。
涓尘何补助，海岳自深崇。敢诧桓荣力，还歌《吉甫风》。